विश्व च्याम्पियनसिपमा दीपक
विश्व ब्याडिन्टिन च्याम्पियनसिप स्कटल्यान्डमा आइतबार सम्पन्न भयो । त्यसमा नेपाली खेलाडी सहभागी थिएनन् तर निर्णायककै रूपमा भए पनि दीपक थापाले विश्व च्याम्पियनसिपमा नेपालको प्रतिनिधित्व गरेका थिए ।
लन्डन — विश्व ब्याडिन्टिन च्याम्पियनसिप स्कटल्यान्डमा आइतबार सम्पन्न भयो । त्यसमा नेपाली खेलाडी सहभागी थिएनन् तर निर्णायककै रूपमा भए पनि दीपक थापाले विश्व च्याम्पियनसिपमा नेपालको प्रतिनिधित्व गरेका थिए ।दीपकले लाइन जजको रूपमा वुमेन्स सिंगल्सको फाइनल खेलाउने अवसर पनि पाएका थिए । एक सय १० मिनेट चलेको रोमाञ्चक फाइनलमा जापानकी नाजोमी ओकुहारा भारतकी पीभी सिन्धुलाई हराएर विश्व च्याम्पियन भएकी थिइन् । विश्व च्याम्पियनसिपमा ४० देशका खेलाडीले प्रतिस्पर्धा गरेका थिए ।थापा विश्व च्याम्पियनसिपको निर्णायक रहने दक्षिण एसियाली तीन जनामध्ये एक हुन् । नेपाल ब्याडमिन्टन संघका केन्द्रीय सदस्य र काठमाडौं जिल्ला ब्याडमिन्टन संघका अध्यक्षसमेत रहेका उनले गत वर्ष ब्राजिलमा भएको रियो ओलम्पिकमा पनि लाइन जजको भूमिका निर्वाह गरेका थिए ।त्यसबेला स्पेनीकी क्यारोलिना मारिनले सिन्धुलाई फाइनलमा हराएर स्वर्णपदक जित्दा पनि उनी लाइन जज थिए । ओलम्पिक र विश्व च्याम्पियनसिपमा निर्णायकका रूपमा सहभागी हुने उनी पहिलो नेपाली हुन् ।‘निर्णायककै रूपमा भए पनि देशको नाम चिनाउनुका अलावा खेल व्यवस्थापन र इभेन्ट आयोजनाबारे धेरै नयाँ अनुभव सिक्ने अवसर पाए,’ विश्व च्याम्पियनसिपपछि लन्डन आइपुगेका थापाले भने, ‘सिकेको ज्ञान र अनुभव नेपालमा उपयोग गर्ने प्रयास गर्नेछु ।’ 